b"\n_START_ARTICLE_\nTaxi Key\n_START_PARAGRAPH_\nTaxi Key va ser una ficci\xc3\xb3 radiof\xc3\xb2nica de g\xc3\xa8nere polic\xc3\xadac que es va emetre a R\xc3\xa0dio Barcelona. El format va n\xc3\xa9ixer el 2 d'octubre de 1948 de la m\xc3\xa0 de Luis Goss\xc3\xa9 de Blain i es va emetre fins al 1962. Tenia una durada de mitja hora i es titulava \xc2\xbfEs usted un buen detective?. La s\xc3\xa8rie est\xc3\xa0 protagonitzada per un jove advocat, taxista de professi\xc3\xb3, per\xc3\xb2 amb llic\xc3\xa8ncia de detectiu, anomenat Taxi Key. El protagonista va ser interpretat primer per Ricard Palmerola i, despr\xc3\xa9s de l'octubre de 1949, per Isidre Sola, un paper que li va valdre el 1954 un premi Ondas al millor actor de Barcelona._NEWLINE_Tamb\xc3\xa9 es va emetre a Almeria, Gal\xc3\xadcia i al Pa\xc3\xads Basc. Es considera una de les s\xc3\xa8ries polic\xc3\xadaques m\xc3\xa9s llargues de la hist\xc3\xb2ria de la r\xc3\xa0dio espanyola. El 2008 el programa La ventana va retre homenatge a Taxi Key transmetent una de les seves produccions en directe."